Kiauliukas
55°40′54″š. pl. 26°09′15″r. ilg.﻿ / ﻿55.6818°š. pl. 26.1542°r. ilg.﻿ / 55.6818; 26.1542 Kiauliukas – ežeras šiaurės rytų Lietuvoje, Zarasų rajone, apie 9 km į pietvakarius nuo Zarasų, Gražutės miške. Ežero ilgis iš šiaurės į pietus – 0,12 km, plotis – iki 0,06 km. Altitudė 155,6 m. Krantai žemi, pelkėti – ežerėlis telkšo ~ 27 ha dydžio Kiauliuko pelkės šiaurrytinėje dalyje. Krantai ištisai apaugę medžiais ir krūmais. Pietuose išteka upelis link Babrinėlio ežero (Nikajaus upės baseinas).